Document ID: /roh_data/filtered/fineweb-2-filterrobots_roh.jsonl.gz/19304

La sisavla prelecziun da «Sin il viv!», la turnea da lecturas per festivar il giubileum da 25 onns da l'emissiun Impuls dal Radio Rumantsch, è stada ordvart famigliara!
Dumengia ils 7 d’october 2018 è «Sin il viv!» sa fermà en la bella stiva da Riet e Romana Ganzoni a Schlarigna. Dumenic Andry, Bettina Secchi, Sara Francesca Hermann e Martin Cantieni han legì «live» impuls o schon emess al radio durant ils ultims onns o lura texts scrits bel ed aposta per la prelecziun en stiva engiadinaisa.
L'autura Bettina Secchi ha raquintà da chasas engiadinaisas e da sias emprimas regurdanzas en quellas:
Il scriptur Dumenic Andry ha envidà al public da vegnir cun el en ina stiva che Alberto Giaccometti ha malegià:
Sara Francesca Hermann ha scrit e prelegì in impuls davart ina inziativa ch'è stada da vuschar avant in pèr mais e aveva tractà la plurilinguitad er en l'Engiadin'Ota:
Da l'autur sursilvan Martin Cantieni ha il public pudì emprender la differenza tranter "medium-rare" e "well-done" ed anc in tric per tener endament tiers - in impuls extra post-chatscha: